Subject: Vihje edastamine
From: "Angelica Maasikas" <[email-masked]>
To: "TA Info" <[email-masked]>
Date: Mon, 24 Nov 2025 09:39:47 +0200

Tere

Meieni on jõudnud pöördumine ettevõttes Meliva AS (reg nr 10303948),
millest nähtub võimalikke erinevaid probleeme patsientide teenindamise ja
patsiendiõigustega ning eelnevaga tugevalt seotud töötajate
töökorraldusega.

1.	Patsient registreeritakse ühe arsti juurde, kuid teda võtab vastu
teine töötaja Praktikas: patsient saab SMS-i konkreetse arsti nimega,
registratuuris on sama arst, kuid vastuvõtu teeb teine arst või õde,
patsienti ei teavitata arsti vahetusest.

Seaduslikud viited: Patsiendiseadus §11 – õigus teada oma raviarsti,
Patsiendiseadus §13 – õigus saada teenus valitud spetsialistilt,
Patsiendiseadus §14 – õigus saada tõest ja täielikku teavet, THKS §5 –
tervishoiuteenuse kvaliteedipõhimõtted.

2.	 Esmane hindamine toimub õe poolt, arst ei näe patsienti üldse
Töötajate igapäevased tähelepanekud: esmase läbivaatuse teeb õde, arst
vaatab info hiljem üle või üldse mitte, arstiga puudub patsiendil isiklik
kontakt.

Võib olla vastuolus: Õendusseadus §3 – õe pädevus, THKS §5 – teenuse
professionaalsus ja kvaliteet, Patsiendiseadus §11 – õigus teada, kes
tervishoiuteenust osutab.

3.	Arstid kinnitavad dokumente patsienti nägemata Praktikas: õde
sisestab andmed, arst kinnitab epikriisi, otsuse või terviseseisundi
hinnangu, arst ei ole patsiendiga kohtunud.

Seaduslikud küsimused: Digiloo dokumentatsiooni nõuded (andmete õigsus ja
vastutus), THKS §5, TLS §15 lg 2 p 3 – õigus keelduda õigusvastasest
korraldusest, TLS §28 lg 1 – tööandja kohustus tagada nõuetekohane
töökorraldus.

4.	Dokumentatsioon tehakse sageli töövälisel ajal ilma tasustamata
Täheldame: töökoormus ei võimalda dokumentatsiooni teha tööaja sees,
töötajad lõpetavad epikriise kodus, töövälisel ajal, tööandja ei hüvita
tehtud lisatööd.

Seaduslikud viited: TLS §28 lg 2 – tööandja peab tagama töötingimused töö
tegemiseks, TLS §35 – töö eest makstakse tasu, TLS §44–45 – tööaeg ja
puhkeaeg.

5.	Õdedele on pandud arsti pädevusse kuuluvaid ülesandeid Näited:
terviseseisundi esialgne hindamine, patsiendi töötervishoiuline
otsustamine arsti asemel, info ettevalmistamine arsti otsuse jaoks.

Seaduslikud viited: Õendusseadus (pädevuse piirid), THKS §5, TLS §15 lg 2
p 3 – õigus keelduda ebapädevast korraldusest.

6.	Uus töökorraldus: „digitaalne arst“, kes ei viibi kliinikus Umbes
nädal tagasi rakendati kliinikus uus süsteem: arst ei viibi kliinikus,
arst töötab täielikult distantsilt, annab juhiseid õdedele digikanalite
kaudu, kinnitab otsuseid patsienti nägemata. Oluline asjaolu: Uus projekt
on välja töötatud isikute poolt, kellel puudub meditsiiniline haridus või
pädevus töötervishoiu teenuste korraldamiseks. Töötajatele ei ole
selgitatud: kas see vastab THKS §4–5 nõuetele, kas see on kooskõlas
Patsiendiseaduse §11–14, kas Digiloo kasutamine sellisel kujul vastab
turva- ja dokumentatsiooninõuetele, kas riskianalüüs on tehtud vastavalt
TTOS §12–13.
7.	Kliinikus kogunevad pikad järjekorrad ja patsiendid ei pääse õigel
ajal vastuvõtule Töötajate igapäevased tähelepanekud: töökorralduse
muudatuste tõttu kogunevad hommikul ja päeva jooksul pikad järjekorrad;
patsiendid pääsevad vastuvõtule märkimisväärse hilinemisega; inimesed on
sunnitud ootama 2–3 tundi, kuigi neil on kindel vastuvõtu aeg; töötajate
hinnangul on põhjus töövoogude segadus ja ebamõistlik töökoormus.

See võib olla vastuolus: THKS § 5 – kohustus tagada teenuse kvaliteet ja
korraldus; Patsiendiseadus § 14 – patsiendi õigus saada selget teavet
ooteaja kohta;

Lugupidamise ja heade soovidega

Angelica Maasikas

Juhtiv tööinspektor

Tööinspektsioon

 <mailto:[email-masked]> [email-masked]

5750 2149

Mäealuse 2/3 / 12618 Tallinn / Eesti

 <http://www.ti.ee/> www.ti.ee /  <http://www.tooelu.ee/> www.tooelu.ee /
<https://iseteenindus.ti.ee/login> iseteenindus.ti.ee

 <https://www.facebook.com/Tooinspektsioon/> Tööinspektsioon